TERAPIAKOIRAT+(Salla+H.)

=TERAPIAKOIRAT (Salla Huohvanainen)=

Artikkeli: [] Mielenterveysyhdistys Helmi ry:n edunvalvonta- ja jäsenlehti Helmi kirjoittaa SATHY-terapiakoirista lehtinumerossa 4/2006. Artikkeli käsittelee terapiakoiratoimintaa kokonaisuudessaan.

Terapiakoiratoiminta käytännössä?
Eläinavusteinen terapia ylipäätänsä jakautuu ammatilliseen eläinavusteiseen terapiaan, johon liittyy terapiakoirakoulutusta sekä eläinavusteiseen toimintaan, joka on vapaamuotoisempaa. Terapiakoiratoiminta on Suomessa lähinnä tätä jälkimmäistä vapaamuotoisempaa. Terapiakoirat ovat mielenterveysongelmien hoidossa apuna varsinaisen hoidon lisänä. Terapiakoirat vierailevat useissa kohteissa: laitoksissa, sairaaloissa, vanhainkodeissa, mielenterveyslaitoksissa, nuoriso- ja lastenkodeissa ja muissa vastaavissa paikoissa. Terapiakoiratoiminnaksi lasketaan myös opas- ja avustajakoirat. Koirayhdistyksistä mahdollisesti kaikkein järjestäytyneimmin terapiakoiratoimintaa tekevät suomen amerikkalaisperäisten työkoirarotujen harrastajayhdistys SATHY ry, joka Suomessa aloitti ensimmäisenä virallisen terapiakoiratoiminnan. Laitosten ja yhteisöjen on mahdollista sopia SATHY ry:n kanssa terapiakoirien vierailusta.

SATHY ry järjestää halukkaille ohjaajakokelailleen terapiakoiraohjaajan kurssin, jossa samalla testataan ohjaajan koira. Testissä katsotaan, että kokelaskoiralla on tasainen luonne, koira on kärsivällinen ja ystävällinen, olematta kuitenkaan flegmaattinen. Rodulla ei niinkään ole väliä, mutta tietyt rodut ovat luonteeltaan soveliaampia kuin toiset. Kun terapiakoiraluonnetesti on selvitetty ja läpäisty, alkaa itse terapiakoirakoulutus. Tämä koulutus kestää koirasta, ohjaajasta, kouluttajista ja aikataulujen yhteensopivuudesta riippuen muutamia kuukausia. Tulevaa terapiakoiraa testataan erilaisissa uusissa, pelottavissa ja kovissa tilanteissa usein eri tavoin ja koiran käyttäytymisen täytyy olla hallittua ja tasaista oman terapiakoiraohjaajan kanssa, mutta myös ilman ohjaajaa. Kun vaativa koulutus on loppusuoralla, tehdään ensimmäiset testaavat terapiakoiravierailut virallisen terapiakoiran kera ja katsotaan, että koira ja ohjaaja varmasti selviävät terapiakoiravierailuista. Terapiakoiratoiminta vaatii jo pelkän koulutuksen takia sitoutumista ja pitkäjänteisyyttä, johon ei kannata eikä voi ryhtyä kepein perustein.

Vaikutukset ihmiseen?
Kokemukset terapiakoiratoiminnasta ovat olleet pelkästään positiivisia. On todettu, että esimerkiksi vammaisten ihmisten psykososiaalisessa hyvinvoinnissa ja sosiaalisessa vuorovaikutuksessa on tapahtunut merkittäviä positiivisia muutoksia, kun he ovat päässeet osallisiksi terapiakoiratoimintaan. Koira tuo tarpeellisuuden ja hyväksytyksi tulemisen tunteen, kohottaa itsetuntoa, antaa turvallisuutta ja tyydyttää hoivaamisen tarpeen. Koira ei syyllistä, loukkaa tai kyseenalaista sanomaasi vaan vain kuuntelee. Koiralle on siis paljon helpompi avautua kuin ihmiselle, mitä hyödynnetäänkin paljon mielenterveysongelmien hoidossa. Kävelyretkien aikana huonosti liikkuvien ihmisten motoriikka on selvästi parantunut. Tutkimuksissa on todettua, että koira vähentää stressiä ja laskee verenpainetta, mikä auttaa esimerkiksi sydänleikkauksesta toipumisessa. Alla on artikkelista pari poimittua kokemusta terapiakoiratoiminnasta:

//“Eläinavusteinen terapia sai 1,5-vuotiaan huostaan otetun italialaispojan liikkumaan ja ottamaan kontaktia uudelleen ihmiseen. Lapsen vanhemmat eivät olleet pystyneet huolehtimaan lapsesta. Lapsi oli istunut, mutta ei liikkunut ja puhunut. Lapsen terapiaan osallistui myös koira kerran viikossa 50 minuutin ajan yhdessä koiranohjaajan, neuropsykiatrin ja psykologin kanssa. Aluksi koira oli rauhallinen kultainennoutaja, mutta lapsen edistyessä vilkkaampi labadorinnoitaja.”//

//"Eräskin dementoitunut vanhus ei ollut vuosiin puhunut mitään, mutta kun koira tuli, hän alkoi puhua - koiralle!”//

Aiheeseen liittyvä video: []

Äänestysväite:

**"Yhteiskunnan tulisi rahoittaa enemmän terapiakoiratoimintaa, jotta siitä tulisi ammatillisempaa." (käytännössä terapiakoiratoimintaa olisi siis enemmän saatavilla)**
+ + + - - -

Muut lähteet
[] (toimintaterapian pro gradu-tutkielma, koiran vaikutus toiminnalliseen hyvinvointiin) [] (SATHY ry:n kotisivut)

//Uutta ja mielenkiintoista asiaa!! Vielä saisi olla lisää mitä itse terapiatapaamisissa tapahtuu koiran ja terapoitavan kesken. Koiraterapian merkitys näyttää melkoisen todistetulta.//